Kauba kirjeldus Klassifikatsioon (CN-kood) Põhjendus

(1) (2) (3)

1. Arnikatinktuuril põhinev vedelik (arnika/ekstrakti suhe 1:10), mis on jaemüügiks villitud 50 ml pudelitesse ning mille alkoholisisaldus on 45 % mahust. Pakendil oleva teksti kohaselt on toode ette nähtud inimtoiduks, v.a likööri tootmiseks. Soovituslik annustamine: 30–50 tilka lahjendatuna pooles klaasis vees, 2–3 korda päevas. 2208 90 69 Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 13 märkuse 1 punktiga d ning CN-koodide 2208, 2208 90 ja 2208 90 69 sõnastusega. Kuna tegemist on joogiga, ei saa toodet klassifitseerida gruppi 13. Seda ei saa käsitada rubriigi 3004 ravimina, kuna see ei vasta grupi 30 lisamärkuse 1 kriteeriumidele. Toode tuleb klassifitseerida rubriiki 2208 kuuluvaks alkohoolseks joogiks (harmoneeritud süsteemi selgitavad märkused rubriigi 2208 kohta, lõik 3, punkt 16).

2. Vedelik, mis on jaemüügiks villitud 30 ml pudelitesse ning mille alkoholisisaldus on 68 % mahust ja mille koostis on järgmine: — süstlehise teelehe (Plantago lanceolata) lehed, aed-liivatee (Thymus vulgaris) ja ahtalehise käokulla (Helichrysum italicum) õied 2,1 g — taruvaigu kuivekstrakt 84 mg — rand-vaiguvaagi (Grindelia robusta) külmkuivatatud ekstrakt 45 mg — sinise eukalüpti (Eucalyptus globulus) eeterlik õli 10,5 mg — hariliku männi (Pinus sylvestris) eeterlik õli 10,5 mg — alkohol — vesi Pakendil oleva teksti kohaselt võib toodet kasutada hingamistegevuse kergendamiseks ning see on ette nähtud inimtoiduks. Soovituslik annustamine: 25 tilka lahjendatuna väheses vees, kolm korda päevas. 2208 90 69 Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 2208, 2208 90 ja 2208 90 69 sõnastusega. Seda ei saa käsitada rubriigi 3004 ravimina, kuna see ei vasta grupi 30 lisamärkuse 1 kriteeriumidele. Toode tuleb klassifitseerida rubriiki 2208 kuuluvaks alkohoolseks joogiks (harmoneeritud süsteemi selgitavad märkused rubriigi 2208 kohta, lõik 3, punkt 16).

3. Vedelik, mis on jaemüügiks villitud 30 ml pudelitesse ning mille alkoholisisaldus on 70 % mahust ja mille koostis on järgmine: — taruvaik (min 38 mg/ml kõigi flavonoidide kohta väljendatud galangiinina), 16 % massist — alkohol — vesi Pakendil oleva teksti kohaselt võib toodet kasutada kurgu loomuliku kaitsevõime tugevdamiseks ning see on ette nähtud inimtoiduks. Soovituslik annustamine: 40–60 tilka päevas, teelusikatäies suhkrus või mees. 2208 90 69 Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 30 märkuse 1 punktiga a ning CN-koodide 2208, 2208 90 ja 2208 90 69 sõnastusega. Toodet ei saa käsitada grupi 30 ravimina. Toode tuleb klassifitseerida rubriiki 2208 kuuluvaks alkohoolseks joogiks (harmoneeritud süsteemi selgitavad märkused rubriigi 2208 kohta, lõik 3, punkt 16).

4. Vedelik, mis on jaemüügiks villitud 30 ml pudelitesse ning mille alkoholisisaldus on 70 % mahust ja mille koostis on järgmine: — taruvaiguekstrakt vee ja alkoholiga (standardiseeritud loodusliku taruvaigu kuivekstraktiga) 0,6 g — alkohol — vesi Pakendil oleva teksti kohaselt on toode ette nähtud inimtoiduks. Soovituslik annustamine: 25 tilka lahjendatuna pooles klaasis vees, üks või kaks korda päevas. Seda võib kasutada ka suuloputusvedelikuna, lahjendades 25 tilka soovitud veekoguses. 2208 90 69 Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 33 märkusega 3 ning CN-koodide 2208, 2208 90 ja 2208 90 69 sõnastusega. Toodet ei saa käsitada rubriigi 3306 suuloputusvedelikuna, kuna toode ei ole esitatud selliselt, et oleks selgelt näha toote tarbimissuunitlus (harmoneeritud süsteemi selgitavad märkused grupi 33 kohta, üldise osa neljas lõik, punkt b). Toode tuleb klassifitseerida rubriiki 2208 kuuluvaks alkohoolseks joogiks (harmoneeritud süsteemi selgitavad märkused rubriigi 2208 kohta, lõik 3, punkt 16).

5. Glütseriinis leotatud mustsõstrapungadel (Ribes Nigrum) põhinev vedelik (droogi/ekstrakti suhe 1:20), mis on jaemüügiks villitud 100 ml pudelitesse ning mille alkoholisisaldus on 38 % mahust. Pakendil oleva teksti kohaselt on toode ette nähtud inimtoiduks, v.a likööri tootmiseks. Soovituslik annustamine: 50–150 tilka päevas, lahjendatuna väheses vees. 2208 90 69 Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 13 märkuse 1 punktiga d ning CN-koodide 2208, 2208 90 ja 2208 90 69 sõnastusega. Kuna tegemist on joogiga, ei saa toodet klassifitseerida gruppi 13. Toode tuleb klassifitseerida rubriiki 2208 kuuluvaks alkohoolseks joogiks (harmoneeritud süsteemi selgitavad märkused rubriigi 2208 kohta, lõik 3, punkt 16).